GOLD แจ่ม! กำไร Q2/59 โตกว่า 2 เท่าตัว หลังรายได้การขายอสังหาฯเพิ่มขึ้น
GOLD แจ่ม! กำไร Q2/59 เพิ่มขึ้นกว่า 2 เท่าตัว มาที่ 359.38 ลบ.จากปีก่อน 109.08 ลบ. หลังรายได้จากการขายอสังหาฯเพิ่มขึ้น ขณะที่ 6 เดือนแรกกำไรเพิ่มขึ้นกว่า 1 เท่าตัว อยู่ที่ 560.77 ลบ.จากปีก่อน 237.53 ลบ.
9 ส.ค. 2559

บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 359.38 ล้านบาท หรือมีกำไรสุทธิ 0.15 บาทต่อหุ้น เพิ่มขึ้น 229% จากช่วงเดียวกันของปีก่อนที่มีกำไรสุทธิ 109.08 ล้านบาท หรือมีกำไรสุทธิ 0.07 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 560.77 ล้านบาท หรือ 0.25 บาทต่อหุ้น เพิ่มขึ้น 136% จากช่วงเดียวกันของปีก่อนที่มีกำไรสุทธิ 237.53 ล้านบาท หรือ 0.15 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น หลังบริษัทมีรายได้จากการขายอสังหาริมทรัพย์เพิ่มขึ้น